title: Εκτελεστικός κανονισμός (ΕΕ) αριθ. 489/2011 της Επιτροπής, της 19ης Μαΐου 2011 , σχετικά με τη χορήγηση δικαιωμάτων εισαγωγής για τις αιτήσεις που υποβλήθηκαν κατά το πρώτο επταήμερο του Μαΐου 2011 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 616/2007 για το κρέας πουλερικών

text:
               20.5.2011

               EL

               Επίσημη Εφημερίδα της Ευρωπαϊκής Ένωσης

               L 133/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 489/2011 ΤΗΣ ΕΠΙΤΡΟΠΉΣ
   της 19ης Μαΐου 2011
   σχετικά με τη χορήγηση δικαιωμάτων εισαγωγής για τις αιτήσεις που υποβλήθηκαν κατά το πρώτο επταήμερο του Μαΐου 2011 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 616/2007 για το κρέας πουλερικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 616/2007 της Επιτροπής (3) ανοίχθηκαν δασμολογικές ποσοστώσεις για την εισαγωγή προϊόντων του τομέα του κρέατος πουλερικών καταγωγής Βραζιλίας, Ταϊλάνδης και άλλων τρίτων χωρών.

               (2)

               Οι αιτήσεις δικαιωμάτων εισαγωγής που υποβλήθηκαν κατά το πρώτο επταήμερο του Μαΐου 2011 για την υποπερίοδο από την 1η Ιουλίου έως τις 30 Σεπτεμβρίου 2011, όσον αφορά την ομάδα 5, αφορούν ποσότητες μεγαλύτερες από τις διαθέσιμες. Ως εκ τούτου, κρίνεται σκόπιμο να προσδιοριστεί σε ποιο βαθμό μπορούν να χορηγηθούν δικαιώματα εισαγωγής, με τον καθορισμό συντελεστή κατανομής που πρέπει να εφαρμόζεται στις αιτούμενες ποσότητες,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις αιτήσεις δικαιωμάτων εισαγωγής που υποβλήθηκαν βάσει του κανονισμού (ΕΚ) αριθ. 616/2007 για την υποπερίοδο από την 1η Ιουλίου έως τις 30 Σεπτεμβρίου 2011, όσον αφορά την ομάδα 5, εφαρμόζεται ο συντελεστής κατανομής που προβλέπεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 20 Μαΐου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαΐου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 142 της 5.6.2007, σ. 3.

      ΠΑΡΑΡΤΗΜΑ

                  Αριθμός ομάδας

                  Αύξων αριθμός

                  Συντελεστής κατανομής για τις αιτήσεις δικαιωμάτων εισαγωγής που υποβλήθηκαν για την υποπερίοδο από 1.7.2011-30.9.2011
                  (σε %)

                  5

                  09.4215

                  1,485885


title: Εκτελεστικός κανονισμός (ΕΕ) 2016/818 της Επιτροπής, της 17ης Μαΐου 2016, για την τροποποίηση του εκτελεστικού κανονισμού (ΕΕ) αριθ. 1030/2014 για τη θέσπιση εκτελεστικών τεχνικών προτύπων σχετικά με τον ενιαίο τύπο και την ημερομηνία δημοσιοποίησης των τιμών που χρησιμοποιήθηκαν για τον προσδιορισμό παγκόσμιων συστηματικά σημαντικών ιδρυμάτων σύμφωνα με τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

text:
               25.5.2016

               EL

               Επίσημη Εφημερίδα της Ευρωπαϊκής Ένωσης

               L 136/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/818 ΤΗΣ ΕΠΙΤΡΟΠΉΣ
   της 17ης Μαΐου 2016
   για την τροποποίηση του εκτελεστικού κανονισμού (ΕΕ) αριθ. 1030/2014 για τη θέσπιση εκτελεστικών τεχνικών προτύπων σχετικά με τον ενιαίο τύπο και την ημερομηνία δημοσιοποίησης των τιμών που χρησιμοποιήθηκαν για τον προσδιορισμό παγκόσμιων συστηματικά σημαντικών ιδρυμάτων σύμφωνα με τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (1), και ιδίως το άρθρο 441 παράγραφος 2 τρίτο εδάφιο,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 1030/2014 της Επιτροπής (2) καθορίζει τον ενιαίο μορφότυπο για τη δημοσιοποίηση των τιμών του δείκτη που χρησιμοποιήθηκαν για τον προσδιορισμό παγκόσμιων συστηματικά σημαντικών ιδρυμάτων (G-SII), σύμφωνα με το άρθρο 131 της οδηγίας 2013/36/ΕΕ του Ευρωπαϊκού Κοινοβουλίου και του Συμβουλίου (3).

               (2)

               Τα υποδείγματα δημοσιοποίησης που χρησιμοποιούνται από τα ιδρύματα που έχουν προσδιοριστεί ως G-SII σύμφωνα με το άρθρο 131 της οδηγίας 2013/36/ΕΕ θα πρέπει να λαμβάνουν υπόψη διεθνή πρότυπα και ιδίως αυτά που έχουν εκδοθεί από την Επιτροπή Τραπεζικής Εποπτείας της Βασιλείας (BCBS).

               (3)

               Το υπόδειγμα στο παράρτημα του εκτελεστικού κανονισμού (ΕΕ) αριθ. 1030/2014 αντικατοπτρίζει το υπόδειγμα που χρησιμοποιήθηκε από τη BCBS στο πλαίσιο της συλλογής δεδομένων για το 2015.

               (4)

               Η BCBS δημοσιεύει ένα επικαιροποιημένο υπόδειγμα υποβολής εκθέσεων τον Ιανουάριο κάθε έτους. Προκειμένου να προαχθεί σε παγκόσμιο επίπεδο η συνοχή στη δημοσιοποίηση και διαφάνεια της διαδικασίας προσδιορισμού των G-SII, θα πρέπει να τροποποιηθεί ο εκτελεστικός κανονισμός (ΕΕ) αριθ. 1030/2014.

               (5)

               Δεδομένου ότι η συλλογή στοιχείων για τη διαδικασία προσδιορισμού το 2016 αρχίζει κατά το πρώτο τρίμηνο του 2016 και τα ιδρύματα χρειάζονται σαφήνεια ως προς το ποια δεδομένα πρέπει να ανακοινώνονται, ο παρών κανονισμός θα πρέπει να τεθεί σε ισχύ αμέσως.

               (6)

               Ο παρών κανονισμός βασίζεται στα σχέδια εκτελεστικών τεχνικών προτύπων που υπέβαλε η Ευρωπαϊκή Αρχή Τραπεζών (ΕΑΤ) στην Επιτροπή.

               (7)

               Η Ευρωπαϊκή Αρχή Τραπεζών διεξήγαγε ανοικτές δημόσιες διαβουλεύσεις όσον αφορά τα σχέδια εκτελεστικών τεχνικών προτύπων στα οποία βασίζεται ο παρών κανονισμός, προέβη σε ανάλυση του δυνητικού σχετικού κόστους/οφέλους και ζήτησε τη γνώμη της ομάδας τραπεζικών συμφεροντούχων, που συστάθηκε σύμφωνα με το άρθρο 37 του κανονισμού (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου (4),

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο εκτελεστικός κανονισμός (ΕΕ) αριθ. 1030/2014 τροποποιείται ως εξής:

               1)

               Το άρθρο 1 αντικαθίσταται από το ακόλουθο κείμενο:
               «Άρθρο 1
               Ενιαίος τύπος
               Τα G-SII αναφέρουν τις πληροφορίες που χρησιμοποιούνται για τον προσδιορισμό των G-SII (δείκτες, επικουρικά δεδομένα και υπομνηματικά στοιχεία) στην αρμόδια αρχή σε ηλεκτρονική μορφή, χρησιμοποιώντας το υπόδειγμα του παραρτήματος του παρόντος κανονισμού, λαμβάνοντας υπόψη τις περαιτέρω προδιαγραφές για τα υποκείμενα στοιχεία και τις οδηγίες που εκδίδονται από την αρμόδια αρχή κάθε έτος. Με τη χρήση του εν λόγω υποδείγματος και λαμβάνοντας υπόψη τις προαναφερθείσες προδιαγραφές και οδηγίες, τα G-SII δημοσιοποιούν τις τιμές των δεικτών που χρησιμοποιήθηκαν για τη βαθμολόγηση των ιδρυμάτων σύμφωνα με τη μεθοδολογία προσδιορισμού που παρατίθεται στον κατ' εξουσιοδότηση κανονισμό (ΕΕ) αριθ. 1222/2014.
               Τα G-SII δεν υποχρεούνται να δημοσιοποιούν τα επικουρικά στοιχεία και υπομνηματικά στοιχεία».

               2)

               Στο άρθρο 3, το τρίτο εδάφιο αντικαθίσταται από το ακόλουθο κείμενο:
               «Μετά τη δημοσιοποίηση των πληροφοριών από τα G-SII, οι αρμόδιες αρχές αποστέλλουν χωρίς καθυστέρηση στην ΕΑΤ τα εν λόγω συμπληρωμένα υποδείγματα, συμπεριλαμβανομένων των επικουρικών στοιχείων και των υπομνηματικών στοιχείων. Η ΕΑΤ κοινοποιεί το συμπληρωμένο υπόδειγμα, με εξαίρεση τα επικουρικά στοιχεία και τα υπομνηματικά στοιχεία, με σκοπό τη συγκέντρωσή τους στον δικτυακό της τόπο.».

               3)

               Το παράρτημα αντικαθίσταται από το κείμενο που περιλαμβάνεται στο παράρτημα του παρόντος κανονισμού.

         Άρθρο 2
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Μαΐου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 176 της 27.6.2013, σ. 1.

      (2)  Εκτελεστικός κανονισμός (ΕΕ) αριθ. 1030/2014 της Επιτροπής, της 29ης Σεπτεμβρίου 2014, για τη θέσπιση εκτελεστικών τεχνικών προτύπων σχετικά με τον ενιαίο τύπο και την ημερομηνία δημοσιοποίησης των τιμών που χρησιμοποιήθηκαν για τον προσδιορισμό παγκόσμιων συστηματικά σημαντικών ιδρυμάτων σύμφωνα με τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου (ΕΕ L 284 της 30.9.2014, σ. 14).

      (3)  Οδηγία 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδηγιών 2006/48/ΕΚ και 2006/49/ΕΚ (ΕΕ L 176 της 27.6.2013, σ. 338).

      (4)  Κανονισμός (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής (ΕΕ L 331 της 15.12.2010, σ. 12).

      ΠΑΡΑΡΤΗΜΑ

            «ΠΑΡΑΡΤΗΜΑ

               ΥΠΟΔΕΙΓΜΑ ΓΙΑ ΤΟΝ ΠΡΟΣΔΙΟΡΙΣΜΟ ΤΩΝ ΠΑΓΚΟΣΜΙΩΝ ΣΥΣΤΗΜΙΚΑ ΣΗΜΑΝΤΙΚΩΝ ΙΔΡΥΜΑΤΩΝ (G-SII)

                  Γενικά τραπεζικά δεδομένα

                           Τμήμα 1: Γενικές πληροφορίες

                                    α.

                                    Γενικές πληροφορίες παρεχόμενες από την αρμόδια εποπτική αρχή:

                                    1)

                                    Κωδικός χώρας

                                    2)

                                    Όνομα τράπεζας

                                    3)

                                    Ημερομηνία υποβολής αναφοράς (εεεε-μμ-ηη)

                                    4)

                                    Νόμισμα υποβολής αναφοράς

                                    β.

                                    Γενικές πληροφορίες παρεχόμενες από το αναφέρον ίδρυμα:

                                    1)

                                    Μονάδα υποβολής αναφοράς

                                    2)

                                    Λογιστικό πρότυπο

                                    3)

                                    Ημερομηνία δημοσιοποίησης (εεεε-μμ-ηη)

                                    4)

                                    Γλώσσα δημοσιοποίησης

                                    5)

                                    Διεύθυνση δικτυακού τόπου δημοσιοποίησης

                  Δείκτης μεγέθους

                           Τμήμα 2: Συνολικά ανοίγματα

                           Ποσό

                  Δείκτες διασύνδεσης

                           Τμήμα 3: Στοιχεία ενεργητικού εντός του χρηματοοικονομικού συστήματος

                           Ποσό

                           Τμήμα 4: Υποχρεώσεις εντός του χρηματοοικονομικού συστήματος

                           Ποσό

                           Τμήμα 5: Κυκλοφορούντα χρεόγραφα

                           Ποσό

                  Δείκτες δυνατότητας υποκατάστασης/υποδομής χρηματοπιστωτικού ιδρύματος

                           Τμήμα 6: Πληρωμές που πραγματοποιήθηκαν κατά το έτος υποβολής αναφοράς (εξαιρουμένων των ενδοομιλικών πληρωμών)

                           Ποσό

                           Τμήμα 7: Στοιχεία ενεργητικού υπό φύλαξη

                           Ποσό

                           Τμήμα 8: Συναλλαγές αναδοχής εκδόσεων σε αγορές χρεωστικών τίτλων και μετοχών

                           Ποσό

                  Δείκτες πολυπλοκότητας

                           Τμήμα 9: Ονομαστική αξία εξωχρηματιστηριακών παραγώγων (OTC)

                           Ποσό

                           Τμήμα 10: Εμπορικά και διαθέσιμα προς πώληση χρεόγραφα

                           Ποσό

                           Τμήμα 11: Στοιχεία ενεργητικού 3ου επιπέδου

                           Ποσό

                  Δείκτες διακρατικής δραστηριότητας

                           Τμήμα 12: Διακρατικές απαιτήσεις

                           Ποσό

                           Τμήμα 13: Διακρατικές υποχρεώσεις

                           Ποσό

                  Επικουρικά δεδομένα:

                           Τμήμα 14: Επικουρικοί δείκτες

                           Ποσό

                           Τμήμα 15: Επικουρικά στοιχεία

                           Ποσό»


title: Εκτελεστικός κανονισμός (ΕΕ) αριθ. 565/2013 της Επιτροπής, της 18ης Ιουνίου 2013 , για την τροποποίηση των κανονισμών (ΕΚ) αριθ. 1731/2006, (ΕΚ) αριθ. 273/2008, (ΕΚ) αριθ. 566/2008, (ΕΚ) αριθ. 867/2008, (ΕΚ) αριθ. 606/2009, και των εκτελεστικών κανονισμών (ΕΕ) αριθ. 543/2011 και (ΕΕ) αριθ. 1333/2011 όσον αφορά τις υποχρεώσεις κοινοποίησης στο πλαίσιο της κοινής οργάνωσης των γεωργικών αγορών και για την κατάργηση του κανονισμού (ΕΚ) αριθ. 491/2007

text:
               19.6.2013

               EL

               Επίσημη Εφημερίδα της Ευρωπαϊκής Ένωσης

               L 167/26

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 565/2013 ΤΗΣ ΕΠΙΤΡΟΠΉΣ
   της 18ης Ιουνίου 2013
   για την τροποποίηση των κανονισμών (ΕΚ) αριθ. 1731/2006, (ΕΚ) αριθ. 273/2008, (ΕΚ) αριθ. 566/2008, (ΕΚ) αριθ. 867/2008, (ΕΚ) αριθ. 606/2009, και των εκτελεστικών κανονισμών (ΕΕ) αριθ. 543/2011 και (ΕΕ) αριθ. 1333/2011 όσον αφορά τις υποχρεώσεις κοινοποίησης στο πλαίσιο της κοινής οργάνωσης των γεωργικών αγορών και για την κατάργηση του κανονισμού (ΕΚ) αριθ. 491/2007
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 192 παράγραφος 2, σε συνδυασμό με το άρθρο 4,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 792/2009 της Επιτροπής, της 31ης Αυγούστου 2009, για τον καθορισμό των λεπτομερειών εφαρμογής όσον αφορά την κοινοποίηση από τα κράτη μέλη στην Επιτροπή των πληροφοριών και των εγγράφων σε εφαρμογή της κοινής οργάνωσης των αγορών, του καθεστώτος των άμεσων ενισχύσεων, της προώθησης των γεωργικών προϊόντων και των καθεστώτων που εφαρμόζονται στις εξόχως απόκεντρες περιοχές και στα μικρά νησιά του Αιγαίου (2), θεσπίζει κοινούς κανόνες για την κοινοποίηση πληροφοριών και εγγράφων από τις αρμόδιες αρχές των κρατών μελών στην Επιτροπή. Οι κανόνες αυτοί καλύπτουν ιδίως την υποχρέωση των κρατών μελών να χρησιμοποιούν πληροφοριακά συστήματα που διατίθενται από την Επιτροπή και την επικύρωση των δικαιωμάτων πρόσβασης των αρχών ή των μεμονωμένων ατόμων που επιτρέπεται να διαβιβάζουν κοινοποιήσεις. Επιπλέον, ο κανονισμός (ΕΚ) αριθ. 792/2009 καθορίζει τις κοινές αρχές που εφαρμόζονται στα πληροφοριακά συστήματα, ώστε να υπάρχει εγγύηση για τη διαχρονική γνησιότητα, την ακεραιότητα και το ευανάγνωστο των εγγράφων και εξασφαλίζει την προστασία των προσωπικών δεδομένων. Η υποχρέωση χρησιμοποίησης αυτών των πληροφοριακών συστημάτων πρέπει να προβλέπεται σε κάθε κανονισμό για τη θέσπιση της ειδικής υποχρέωσης κοινοποίησης.

               (2)

               Η Επιτροπή ανέπτυξε πληροφοριακό σύστημα που επιτρέπει την ηλεκτρονική διαχείριση των εγγράφων και των διαδικασιών στο πλαίσιο των δικών της εσωτερικών διαδικασιών εργασίας και των σχέσεών της με τις αρχές που εμπλέκονται στην κοινή γεωργική πολιτική.

               (3)

               Ορισμένες υποχρεώσεις κοινοποίησης μπορούν να εκπληρωθούν μέσω του εν λόγω συστήματος, ιδίως εκείνες που προβλέπονται στον κανονισμό (ΕΚ) αριθ. 1731/2006 της Επιτροπής, της 23ης Νοεμβρίου 2006, σχετικά με τις ειδικές λεπτομέρειες εφαρμογής όσον αφορά τις επιστροφές κατά την εξαγωγή για ορισμένες κονσέρβες βοείου κρέατος (3), στον κανονισμό (ΕΚ) αριθ. 273/2008 της Επιτροπής, της 5ης Μαρτίου 2008, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου, όσον αφορά τις μεθόδους ανάλυσης και ποιοτικής αξιολόγησης του γάλακτος και των γαλακτοκομικών προϊόντων (4), στον κανονισμό (ΕΚ) αριθ. 566/2008 της Επιτροπής, της 18ης Ιουνίου 2008, σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά την εμπορία του κρέατος βοοειδών ηλικίας το πολύ δώδεκα μηνών (5), στον κανονισμό (ΕΚ) αριθ. 867/2008 της Επιτροπής, της 3ης Σεπτεμβρίου 2008, για τις λεπτομέρειες εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τις οργανώσεις ελαιουργικών φορέων, τα οικεία προγράμματα εργασίας και τη χρηματοδότησή τους (6), στον κανονισμό (ΕΚ) αριθ. 606/2009 της Επιτροπής, της 10ης Ιουλίου 2009, για καθορισμό ορισμένων λεπτομερειών εφαρμογής του κανονισμού (ΕΚ) αριθ. 479/2008 όσον αφορά τις κατηγορίες αμπελοοινικών προϊόντων, τις οινολογικές πρακτικές και τους περιορισμούς στους οποίους υπόκεινται (7) και στον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (8).

               (4)

               Με στόχο την αποτελεσματική διαχείριση και λαμβανομένης υπόψη της κτηθείσας πείρας, ορισμένες κοινοποιήσεις θα πρέπει να απλοποιηθούν, να αποσαφηνιστούν ή να καταργηθούν.

               (5)

               Ο κανονισμός (ΕΚ) αριθ. 491/2007 της Επιτροπής, της 3ης Μαΐου 2007, για τον καθορισμό των λεπτομερειών εφαρμογής του κανονισμού (ΕΚ) αριθ. 1947/2005 του Συμβουλίου όσον αφορά την ανακοίνωση στοιχείων σχετικά με τους σπόρους προς σπορά (9) καλύπτει μόνο τις κοινοποιήσεις που δεν είναι πλέον χρήσιμες, λόγω της λήξης της ειδικής ενίσχυσης για ορισμένα είδη σπόρων προς σπορά.

               (6)

               Ο εκτελεστικός κανονισμός (ΕΕ) αριθ. 543/2011 προβλέπει στο άρθρο 135 ενημέρωση σχετικά με τις συνήθεις ημέρες αγοράς όσον αφορά τις αντιπροσωπευτικές αγορές. Δεδομένου ότι το ηλεκτρονικό σύστημα κοινοποίησης επιτρέπει την κοινοποίηση των τιμών ημερησίως, δεν είναι πλέον απαραίτητο να κοινοποιούνται οι συνήθεις ημέρες αγοράς.

               (7)

               Ο εκτελεστικός κανονισμός (ΕΕ) αριθ. 1333/2011 της Επιτροπής (10) προβλέπει στο άρθρο 9 την υποχρέωση κοινοποίησης στην Επιτροπή του καταλόγου των επιχειρηματιών που διαθέτουν στο εμπόριο μπανάνες και δικαιούνται απαλλαγή από τον έλεγχο της τήρησης των προτύπων εμπορίας. Η κοινοποίηση αυτή δεν αποδείχθηκε χρήσιμη για τη διασφάλιση της τήρησης των εν λόγω προτύπων εμπορίας στον τομέα της μπανάνας. Συνεπώς, θα πρέπει να καταργηθεί.

               (8)

               Ως εκ τούτου, θα πρέπει να τροποποιηθούν αναλόγως οι κανονισμοί (ΕΚ) αριθ. 1731/2006, (ΕΚ) αριθ. 273/2008, (ΕΚ) αριθ. 566/2008, (ΕΚ) αριθ. 867/2008, (ΕΚ) αριθ. 606/2009, και οι εκτελεστικοί κανονισμοί (ΕΕ) αριθ. 543/2011 και (ΕΕ) αριθ. 1333/2011. Ο κανονισμός (ΕΚ) αριθ. 491/2007 θα πρέπει να καταργηθεί.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 5 του κανονισμού (ΕΚ) αριθ. 1731/2006 αντικαθίσταται από το ακόλουθο κείμενο:

      «Άρθρο 5
      Συμπληρωματικά μέτρα ελέγχου
      1.   Τα κράτη μέλη θεσπίζουν λεπτομερέστερα μέτρα ελέγχου της παραγωγής κονσερβών και ενημερώνουν σχετικά την Επιτροπή. Ειδικότερα, προβαίνουν σε όλες τις απαραίτητες ενέργειες για να αποκλείσουν τη δυνατότητα υποκατάστασης των χρησιμοποιούμενων πρώτων υλών ή των εν λόγω προϊόντων.
      2.   Οι κοινοποιήσεις που αναφέρονται στην παράγραφο 1 πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (11).

   Άρθρο 2
   Ο κανονισμός (ΕΚ) αριθ. 273/2008 τροποποιείται ως εξής:

               1)

               Το άρθρο 19 απαλείφεται.

               2)

               Παρεμβάλλεται το ακόλουθο άρθρο 19α:
               «Άρθρο 19α
               Κοινοποιήσεις
               Οι κοινοποιήσεις που προβλέπονται στο άρθρο 2, στο άρθρο 4 παράγραφος 1 και στο παράρτημα III μέρος Γ πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (12).

         Άρθρο 3
   Το άρθρο 9 του κανονισμού (ΕΚ) αριθ. 566/2008 αντικαθίσταται από το ακόλουθο κείμενο:

      «Άρθρο 9
      Κοινοποιήσεις
      Οι κοινοποιήσεις που αναφέρονται στο άρθρο 4 παράγραφοι 1 και 3, στο άρθρο 6 παράγραφος 3 και στο άρθρο 8 παράγραφοι 1 και 2 πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (13).

   Άρθρο 4
   Στο άρθρο 18 του κανονισμού (ΕΚ) αριθ. 867/2008, η παράγραφος 4 αντικαθίσταται από το ακόλουθο κείμενο:

      «4.   Οι κοινοποιήσεις που προβλέπονται στο παρόν άρθρο πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (14).

   Άρθρο 5
   Ο κανονισμός (ΕΚ) αριθ. 606/2009 τροποποιείται ως εξής:

               1)

               Στο άρθρο 4 προστίθεται η ακόλουθη παράγραφος 5:
               «5.   Η κοινοποίηση πληροφοριών ή εγγράφων στην Επιτροπή, που προβλέπεται στην παράγραφο 1 στοιχείο γ) και στις παραγράφους 3 και 4, πραγματοποιείται σύμφωνα με τον κανονισμό (ΕΚ) αριθ. 792/2009 της Επιτροπής (15).

               2)

               Στο παράρτημα I Α, προσάρτημα 3, το σημείο 2 αντικαθίσταται από το ακόλουθο κείμενο:

                           «2.

                           Εάν η Ελλάδα προτίθεται να τροποποιήσει τις διατάξεις της παραγράφου 1 στοιχείο β), ενημερώνει προηγουμένως την Επιτροπή σχετικά. Η εν λόγω γνωστοποίηση πραγματοποιείται σύμφωνα με τον κανονισμό (ΕΚ) αριθ. 792/2009. Εάν δεν υπάρξει αντίδραση της Επιτροπής εντός δύο μηνών από τη γνωστοποίηση αυτή, η Ελλάδα μπορεί να θέσει σε εφαρμογή τις εν λόγω τροποποιήσεις.».

               3)

               Στο παράρτημα I Β μέρος Α σημείο 3, η δεύτερη φράση αντικαθίσταται από το ακόλουθο κείμενο:
               «Τα κράτη μέλη γνωστοποιούν στην Επιτροπή, εκ των προτέρων, και σύμφωνα με τον κανονισμό (ΕΚ) αριθ. 792/2009, όλες τις αναγκαίες τεχνικές πληροφορίες για τους σχετικούς οίνους, συμπεριλαμβανομένων των προδιαγραφών του προϊόντος και των ποσοτήτων που παράγονται ετησίως.».

               4)

               Στο παράρτημα I Γ σημείο 3, το δεύτερο εδάφιο αντικαθίσταται από το ακόλουθο κείμενο:
               «Τα κράτη μέλη κοινοποιούν τις παρεκκλίσεις αυτές στην Επιτροπή σύμφωνα με τον κανονισμό (ΕΚ) αριθ. 792/2009. Η Επιτροπή ενημερώνει σχετικά τα υπόλοιπα κράτη μέλη.».

         Άρθρο 6
   Ο εκτελεστικός κανονισμός (ΕΕ) αριθ. 543/2011 τροποποιείται ως εξής:

               1)

               Στο άρθρο 134 παράγραφος 1, το στοιχείο α) αντικαθίσταται από το ακόλουθο κείμενο:

                           «α)

                           τις μέσες αντιπροσωπευτικές τιμές των εισαγόμενων από τρίτες χώρες προϊόντων τα οποία πωλούνται στις αντιπροσωπευτικές εισαγωγικές αγορές που περιλαμβάνονται στο παράρτημα XVII και τις σημαντικές τιμές που διαπιστώθηκαν σε άλλες αγορές για μεγάλες ποσότητες εισαγόμενων προϊόντων ή, όταν δεν είναι διαθέσιμες οι τιμές για τις αντιπροσωπευτικές αγορές, τις σημαντικές τιμές για εισαγόμενα προϊόντα που διαπιστώθηκαν σε άλλες αγορές και».

               2)

               Το άρθρο 135 απαλείφεται.

               3)

               Στο άρθρο 146, η παράγραφος 3 αντικαθίσταται από το ακόλουθο κείμενο:
               «3.   Οι κοινοποιήσεις που προβλέπονται στο άρθρο 9 παράγραφος 2, στο άρθρο 18 παράγραφοι 3 και 4, στο άρθρο 97, στο άρθρο 128, στο άρθρο 129 παράγραφος 1, στο άρθρο 130, στο άρθρο 131 και στο παρόν άρθρο, καθώς και η αίτηση που προβλέπεται στο άρθρο 92 παράγραφος 1, πραγματοποιούνται σύμφωνα με τον κανονισμό (ΕΚ) αριθ. 792/2009.».

               4)

               Ο τίτλος του παραρτήματος XVII αντικαθίσταται από το ακόλουθο κείμενο: «Αντιπροσωπευτικές αγορές που αναφέρονται στο άρθρο 134 παράγραφος 1 στοιχείο α)».

         Άρθρο 7
   Στο άρθρο 9 παράγραφος 3 του κανονισμού (ΕΕ) αριθ. 1333/2011, το δεύτερο εδάφιο απαλείφεται.
   Άρθρο 8
   Ο κανονισμός (ΕΚ) αριθ. 491/2007 καταργείται.
   Άρθρο 9
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

   Εφαρμόζεται από την 1η Ιουλίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Ιουνίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 228 της 1.9.2009, σ. 3.

      (3)  ΕΕ L 325 της 24.11.2006, σ. 12.

      (4)  ΕΕ L 88 της 29.3.2008, σ. 1.

      (5)  ΕΕ L 160 της 19.6.2008, σ. 22.

      (6)  ΕΕ L 237 της 4.9.2008, σ. 5.

      (7)  ΕΕ L 193 της 24.7.2009, σ. 1.

      (8)  ΕΕ L 157 της 15.6.2011, σ. 1.

      (9)  ΕΕ L 116 της 4.5.2007, σ. 3.

      (10)  ΕΕ L 336 της 20.12.2011, σ. 23.

      (11)  ΕΕ L 228 της 1.9.2009, σ. 3.».

      (12)  ΕΕ L 228 της 1.9.2009, σ. 3.».

      (13)  ΕΕ L 228 της 1.9.2009, σ. 3.».

      (14)  ΕΕ L 228 της 1.9.2009, σ. 3.».

      (15)  ΕΕ L 228 της 1.9.2009, σ. 3.».


title: Εκτελεστικός κανονισμός (ΕΕ) αριθ. 669/2013 της Επιτροπής, της 12ης Ιουλίου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               13.7.2013

               EL

               Επίσημη Εφημερίδα της Ευρωπαϊκής Ένωσης

               L 192/72

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 669/2013 ΤΗΣ ΕΠΙΤΡΟΠΉΣ
   της 12ης Ιουλίου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Ιουλίου 2013.

            Για την Επιτροπή, εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0707 00 05

                  TR

                  105,8

                  ZZ

                  105,8

                  0709 93 10

                  MA

                  60,4

                  TR

                  130,8

                  ZZ

                  95,6

                  0805 50 10

                  AR

                  78,6

                  TR

                  70,0

                  UY

                  89,3

                  ZA

                  102,3

                  ZZ

                  85,1

                  0808 10 80

                  AR

                  141,4

                  BR

                  109,9

                  CL

                  123,4

                  CN

                  95,9

                  NZ

                  136,3

                  US

                  141,4

                  ZA

                  113,5

                  ZZ

                  123,1

                  0808 30 90

                  AR

                  107,8

                  CL

                  131,1

                  CN

                  74,5

                  ZA

                  111,3

                  ZZ

                  106,2

                  0809 10 00

                  TR

                  189,1

                  ZZ

                  189,1

                  0809 29 00

                  TR

                  344,6

                  US

                  793,8

                  ZZ

                  569,2

                  0809 30

                  TR

                  192,3

                  ZZ

                  192,3

                  0809 40 05

                  BA

                  195,8

                  IL

                  99,1

                  MA

                  99,1

                  ZZ

                  131,3

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 335/2012 της Επιτροπής, της 19ης Απριλίου 2012 , για την 169η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα

text:
               20.4.2012

               EL

               Επίσημη Εφημερίδα της Ευρωπαϊκής Ένωσης

               L 108/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 335/2012 ΤΗΣ ΕΠΙΤΡΟΠΉΣ
   της 19ης Απριλίου 2012
   για την 169η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα (1), και ιδίως το άρθρο 7 παράγραφος 1 στοιχείο α), το άρθρο 7α παράγραφοι 1 και 5,
   Εκτιμώντας τα ακόλουθα:

               (1)

               Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.

               (2)

               Στις 12 Απριλίου 2012, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει ένα φυσικό πρόσωπο στον κατάλογό της προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Αποφάσισε επίσης να τροποποιήσει δύο καταχωρίσεις του καταλόγου.

               (3)

               Κατά συνέπεια, το παράρτημα Ι του κανονισμού (ΕΚ) αριθ. 881/2002 πρέπει να επικαιροποιηθεί αναλόγως.

               (4)

               Ο παρών κανονισμός θα πρέπει να τεθεί σε ισχύ αμέσως, ώστε να διασφαλιστεί η αποτελεσματικότητα των μέτρων που προβλέπονται σε αυτόν,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Απριλίου 2012.

            Για την Επιτροπή, εξ ονόματος του Προέδρου,

            Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 139 της 29.5.2002, σ. 9.

      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 881/2002 τροποποιείται ως εξής:

                  (1)

                  Η ακόλουθη καταχώριση προστίθεται υπό τον τίτλο «Φυσικά πρόσωπα»:
                  «Son Hadi Bin Muhadjir (άλλως α) Son Hadi bin Muhadjr, β) Son bn Hadi Muhadjir, γ) Son Hadi bin Mujahir). Διεύθυνση: Jalan Raya, Gongdanglegi, RT/RW 1/13 Cangkring Malang, Beji, Pasuran 67154, East Java, Ινδονησία. Ημερομηνία γέννησης: 12.5.1971. Τόπος γέννησης: Pasuran, East Java, Ινδονησία. Ιθαγένεια: ινδονησιακή. Αριθμός διαβατηρίου: R057803 (Ινδονησιακό διαβατήριο εκδοθέν στο όνομα Son bn Hadi Muhadjir). Αριθ. καταχώρισης στα εθνικά μητρώα: 3514131205710004 (Ινδονησιακό δελτίο ταυτότητας στο όνομα Son Hadi). Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 13.4.2012.»

                  (2)

                  Η καταχώριση «Al-Haramain (παράρτημα Κάτω Χωρών) (άλλως Stichting Al Haramain Humanitarian Aid). Διεύθυνση: Jan Hanzenstraat 114, 1053 SV Άμστερνταμ, Κάτω Χώρες.» υπό τον τίτλο «Νομικά πρόσωπα, ομάδες και οντότητες» αντικαθίσταται από τα εξής:
                  «Al-Haramain (παράρτημα Κάτω Χωρών) (γνωστό και ως Stichting Al Haramain Humanitarian Aid). Διεύθυνση: Jan Hanzenstraat 114, 1053 SV Άμστερνταμ, Κάτω Χώρες (κατά τη στιγμή της καταχώρισης). Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 6.7.2006.»

                  (3)

                  Η καταχώριση «Movement for Reform in Arabia (γνωστό και ως α) Movement for Islamic Reform in Arabia, β) MIRA, γ) Al Islah (Reform), δ) MRA, ε) Al-Harakat al-Islamiyah lil-Islah, στ) Islamic Movement for Reform, ζ) Movement for (Islamic) Reform in Arabia Ltd, η) Movement for Reform in Arabia Ltd). Διεύθυνση: α) BM Box: MIRA, London WC1N 3XX, Ηνωμένο Βασίλειο, β) Safiee Suite, EBC House, Townsend Lane, London NW9 8LL, Ηνωμένο Βασίλειο. Άλλες πληροφορίες: α) ηλεκτρονική διεύθυνση: info@islah.org, β) τηλ. 020 8452 0303, γ) φαξ 020 8452 0808, δ) Αριθμός εταιρικού μητρώου στο ΗΒ 03834450.» υπό τον τίτλο «Νομικά πρόσωπα, ομάδες και οντότητες» αντικαθίσταται από τα εξής:
                  «Movement for Reform in Arabia (άλλως α) Movement for Islamic Reform in Arabia, β) MIRA, γ) Al Islah (Reform), δ) MRA, ε) Al-Harakat al-Islamiyah lil-Islah, στ) Islamic Movement for Reform, ζ) Movement for (Islamic) Reform in Arabia Ltd, η) Movement for Reform in Arabia Ltd). Διεύθυνση: α) BM Box: MIRA, London WC1N 3XX, Ηνωμένο Βασίλειο, β) Safiee Suite, EBC House, Townsend Lane, London NW9 8LL, Ηνωμένο Βασίλειο. Άλλες πληροφορίες: α) ηλεκτρονική διεύθυνση: info@islah.org και info@islah.tv, β) δικτυακός τόπος http://www.islah.info, γ) τηλ. 020 8452 0303, δ) φαξ 020 8452 0808, ε) αριθμός εταιρικού μητρώου στο ΗΒ 03834450. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 15.7.2005.»


title: Εκτελεστικός κανονισμός (ΕΕ) αριθ. 177/2013 της Επιτροπής, της 28ης Φεβρουαρίου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               1.3.2013

               EL

               Επίσημη Εφημερίδα της Ευρωπαϊκής Ένωσης

               L 58/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 177/2013 ΤΗΣ ΕΠΙΤΡΟΠΉΣ
   της 28ης Φεβρουαρίου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Φεβρουαρίου 2013.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  IL

                  82,8

                  MA

                  62,8

                  TN

                  79,5

                  TR

                  101,9

                  ZZ

                  81,8

                  0707 00 05

                  EG

                  191,6

                  MA

                  170,1

                  TR

                  177,6

                  ZZ

                  179,8

                  0709 91 00

                  EG

                  72,9

                  ZZ

                  72,9

                  0709 93 10

                  MA

                  39,4

                  TR

                  123,3

                  ZZ

                  81,4

                  0805 10 20

                  EG

                  50,3

                  IL

                  71,6

                  MA

                  60,9

                  TN

                  54,7

                  TR

                  62,9

                  ZZ

                  60,1

                  0805 50 10

                  TR

                  67,9

                  ZZ

                  67,9

                  0808 10 80

                  BR

                  96,8

                  CL

                  110,1

                  CN

                  82,2

                  MK

                  35,9

                  US

                  179,8

                  ZZ

                  101,0

                  0808 30 90

                  AR

                  118,9

                  CL

                  145,2

                  CN

                  84,0

                  TR

                  179,9

                  ZA

                  110,8

                  ZZ

                  127,8

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2017/5 της Επιτροπής, της 5ης Ιανουαρίου 2017, για την υποχρέωση καταγραφής των εισαγωγών ορισμένων πλατέων προϊόντων θερμής έλασης από σίδηρο, μη κραματοποιημένο ή άλλο κραματοποιημένο χάλυβα καταγωγής Ρωσίας και Βραζιλίας

text:
               6.1.2017

               EL

               Επίσημη Εφημερίδα της Ευρωπαϊκής Ένωσης

               L 3/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/5 ΤΗΣ ΕΠΙΤΡΟΠΉΣ
   της 5ης Ιανουαρίου 2017
   για την υποχρέωση καταγραφής των εισαγωγών ορισμένων πλατέων προϊόντων θερμής έλασης από σίδηρο, μη κραματοποιημένο ή άλλο κραματοποιημένο χάλυβα καταγωγής Ρωσίας και Βραζιλίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) («ο βασικός κανονισμός»), και ιδίως το άρθρο 14 παράγραφος 5,
   Αφού ενημέρωσε τα κράτη μέλη,
   Εκτιμώντας τα ακόλουθα:

               (1)

               Στις 7 Ιουλίου 2016 η Ευρωπαϊκή Επιτροπή («η Επιτροπή») ανήγγειλε, σε ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης
                   (2), την έναρξη διαδικασίας αντιντάμπινγκ σχετικά με τις εισαγωγές ορισμένων πλατέων προϊόντων θερμής έλασης από χάλυβα καταγωγής Βραζιλίας, Ιράν, Ρωσίας, Σερβίας και Ουκρανίας, ύστερα από καταγγελία που υποβλήθηκε στις 23 Μαΐου 2016 από την EUROFER («η καταγγέλλουσα») εξ ονόματος παραγωγών που αντιπροσωπεύουν πάνω από το 25 % της συνολικής παραγωγής ορισμένων πλατέων προϊόντων θερμής έλασης από σίδηρο, μη κραματοποιημένο χάλυβα ή άλλο κραματοποιημένο χάλυβα της Ένωσης.

         1.   ΥΠΟ ΕΞΕΤΑΣΗ ΠΡΟΪΟΝ

               (2)

               Το προϊόν που υπόκειται σε καταγραφή («το υπό εξέταση προϊόν») είναι ορισμένα πλατέα προϊόντα έλασης από σίδηρο, μη κραματοποιημένο χάλυβα ή άλλο κραματοποιημένο χάλυβα, έστω και περιελιγμένα (συμπεριλαμβανομένων προϊόντων κομμένων κατά μήκος και «στενών φύλλων»), που έχουν υποβληθεί απλώς σε θερμή έλαση, μη επιστρωμένα με άλλο μέταλλο, ούτε επικαλυμμένα ή επενδυμένα, καταγωγής Βραζιλίας, Ιράν, Ρωσίας, Σερβίας και Ουκρανίας («οι οικείες χώρες»).

               (3)

               Το υπό εξέταση προϊόν δεν περιλαμβάνει:

                           —

                           προϊόντα ανοξείδωτου χάλυβα ή προϊόντα έλασης με προσανατολισμένους κόκκους από πυριτιούχο χάλυβα για ηλεκτρικές εφαρμογές,

                           —

                           προϊόντα, μη περιελιγμένα, χωρίς ανάγλυφα σχέδια, με πάχος μεγαλύτερο από 10 mm και με πλάτος 600 mm ή παραπάνω,

                           —

                           και προϊόντα, μη περιελιγμένα, χωρίς ανάγλυφα σχέδια, πάχους από 4,75 mm έως και 10 mm και πλάτους 2 050 mm ή παραπάνω.

               (4)

               Το υπό εξέταση προϊόν υπάγεται επί του παρόντος στους κωδικούς 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10, 7225 30 10, 7225 30 30, 7225 30 90, ex 7225 40 12, ex 7225 40 15, ex 7225 40 60, 7225 40 90, ex 7226 19 10, ex 7226 20 00, 7226 91 20, 7226 91 91 και 7226 91 99. Οι εν λόγω κωδικοί ΣΟ παρέχονται μόνο για λόγους πληροφόρησης.

         2.   ΑΙΤΗΣΗ

               (5)

               Στις 11 Οκτωβρίου 2016 η καταγγέλλουσα υπέβαλε αίτηση για την καταγραφή των εισαγωγών του υπό εξέταση προϊόντος καταγωγής των οικείων χωρών. Στις 21 Νοεμβρίου 2016 η καταγγέλλουσα επικαιροποίησε την αίτηση παρέχοντας πιο πρόσφατα οικονομικά στοιχεία. Η καταγγέλλουσα ζήτησε οι εισαγωγές του υπό εξέταση προϊόντος καταγωγής των οικείων χωρών να υποβάλλονται σε καταγραφή, έτσι ώστε να είναι δυνατή η μεταγενέστερη επιβολή μέτρων έναντι των εισαγωγών αυτών με ισχύ από την ημερομηνία καταγραφής τους.

               (6)

               Κατόπιν της αίτησης αυτής, παρουσιάστηκαν τέσσερα ενδιαφερόμενα μέρη, τα οποία ισχυρίστηκαν ότι η αρχική αίτηση της καταγγέλλουσας για καταγραφή δεν περιλάμβανε επαρκή αποδεικτικά στοιχεία που να δικαιολογούν την καταγραφή των εισαγωγών του υπό εξέταση προϊόντος από το Ιράν (3), τη Ρωσία (4), τη Σερβία (5) και την Ουκρανία (6) αντίστοιχα.

         3.   ΛΟΓΟΙ ΓΙΑ ΤΗΝ ΚΑΤΑΓΡΑΦΗ

               (7)

               Σύμφωνα με το άρθρο 14 παράγραφος 5 του βασικού κανονισμού, η Επιτροπή έχει τη δυνατότητα να ζητήσει από τις τελωνειακές αρχές να προβούν στις κατάλληλες ενέργειες για την καταγραφή των εισαγωγών, έτσι ώστε να είναι δυνατή η μεταγενέστερη επιβολή μέτρων έναντι των εισαγωγών αυτών. Οι εισαγωγές είναι δυνατό να καταγράφονται ύστερα από σχετική αίτηση της ενωσιακής βιομηχανίας, η οποία πρέπει να περιλαμβάνει επαρκή αποδεικτικά στοιχεία που να δικαιολογούν αυτή την ενέργεια.

               (8)

               Η καταγγέλλουσα υποστήριξε ότι οι εισαγωγείς έχουν πλήρη επίγνωση των πρακτικών ντάμπινγκ οι οποίες εκτείνονται σε παρατεταμένο χρονικό διάστημα και προκαλούν ζημία στην ενωσιακή βιομηχανία. Επίσης, ισχυρίζεται ότι οι εισαγωγές από τις οικείες χώρες προκαλούν ζημία στην ενωσιακή βιομηχανία παραγωγής και ότι έχει σημειωθεί σημαντική αύξηση στο επίπεδο των εισαγωγών αυτών, ακόμα και μετά την περίοδο της έρευνας. Εξαιτίας αυτού, είναι πιθανό να εξουδετερωθεί σε μεγάλο βαθμό η επανορθωτική επίδραση του δασμού αντιντάμπινγκ, σε περίπτωση που επιβληθεί τέτοιος δασμός.

               (9)

               Η Επιτροπή εξέτασε την αίτηση υπό το πρίσμα του άρθρου 10 παράγραφος 4 του βασικού κανονισμού. Ειδικότερα, εξακρίβωσε αν οι εισαγωγείς γνώριζαν, ή όφειλαν να γνωρίζουν, την ύπαρξη του ντάμπινγκ, και συγκεκριμένα την έκταση του ντάμπινγκ και την εικαζόμενη ή αποδεδειγμένη ζημία. Επίσης, ανέλυσε κατά πόσον έχει σημειωθεί περαιτέρω σημαντική αύξηση των εισαγωγών, η οποία, υπό το πρίσμα του χρόνου κατά τον οποίον πραγματοποιήθηκαν, του όγκου τους και των λοιπών περιστάσεων, είναι πιθανό να εξουδετερώσει σε μεγάλο βαθμό την επανορθωτική επίδραση του οριστικού δασμού αντιντάμπινγκ που πρόκειται να επιβληθεί.

         3.1.   Γνώση των εισαγωγέων σχετικά με το ντάμπινγκ, την έκταση αυτού και της εικαζόμενης ζημίας

               (10)

               Η καταγγελία που υπέβαλε η EUROFER στις 23 Μαΐου 2016 περιείχε επαρκή εκ πρώτης όψεως αποδεικτικά στοιχεία για εικαζόμενες πρακτικές ντάμπινγκ από τις πέντε οικείες χώρες. Στη μη εμπιστευτική εκδοχή της καταγγελίας εκτιμάται ότι οι πέντε οικείες χώρες υπερβαίνουν τα περιθώρια ντάμπινγκ κατά τουλάχιστον 20 %. Για τέσσερις από τις πέντε οικείες χώρες (Βραζιλία, Ιράν, Ρωσία και Ουκρανία), η καταγγέλλουσα παρείχε στην καταγγελία στοιχεία σχετικά με την κανονική αξία με βάση τις πληροφορίες τιμολόγησης είτε της Steel First είτε άλλων εκθέσεων της αγοράς. Για την εναπομείνασα οικεία χώρα (Σερβία), η καταγγέλλουσα παρείχε στοιχεία για την κατασκευασμένη κανονική αξία [εκτιμώμενο κόστος κατασκευής, έξοδα πωλήσεων, γενικά και διοικητικά έξοδα (ΠΓ&Δ) και κέρδος]. Η πρακτική ντάμπινγκ αποδεικνύεται με βάση τη σύγκριση μεταξύ της κανονικής αξίας που καθορίστηκε με αυτόν τον τρόπο και της τιμής εξαγωγής (σε επίπεδο εκ του εργοστασίου) του υπό εξέταση προϊόντος κατά την πώλησή του προς εξαγωγή στην Ένωση. Οι τιμές εξαγωγής για τις οικείες χώρες καθορίστηκαν είτε με βάση πληροφορίες από την Steel First είτε με βάση τα στοιχεία της Eurostat. Η καταγγελία παρείχε επίσης εκ πρώτης όψεως αποδεικτικά στοιχεία για την εικαζόμενη ζημία.

               (11)

               Τα σημεία αυτά αναφέρθηκαν στην ανακοίνωση της 7ης Ιουλίου 2016 για την έναρξη της διαδικασίας αυτής (7). Καθώς η εν λόγω ανακοίνωση είναι δημόσιο έγγραφο στο οποίο έχουν πρόσβαση όλοι οι εισαγωγείς, η Επιτροπή θεώρησε ότι οι εισαγωγείς γνώριζαν, ή θα έπρεπε να γνωρίζουν, τις εικαζόμενες πρακτικές ντάμπινγκ, την έκταση αυτών και την εικαζόμενη ζημία, το αργότερο το χρονικό αυτό σημείο. Επομένως, η Επιτροπή κατέληξε στο συμπέρασμα ότι πληρούνταν το πρώτο κριτήριο για την καταγραφή.

         3.2.   Περαιτέρω σημαντική αύξηση των εισαγωγών

               (12)

               Στην επικαιροποιημένη αίτηση για καταγραφή, η καταγγέλλουσα συνέκρινε τον συνολικό μέσο μηνιαίο όγκο εισαγωγών του υπό εξέταση προϊόντος από όλες τις οικείες χώρες κατά την περίοδο από την 1η Ιουλίου 2015 έως τις 30 Ιουνίου 2016 και την περίοδο από την 1η Ιουλίου 2016 έως τις 31 Οκτωβρίου 2016. Αυτή η σύγκριση έδειξε αύξηση 24 % στον μέσο μηνιαίο όγκο εισαγωγών από τις πέντε οικείες χώρες.

               (13)

               Η Επιτροπή θεώρησε ότι δεν ήταν σκόπιμο να χρησιμοποιηθούν στοιχεία από τον Ιούλιο του 2016. Όπως εξηγείται στην αιτιολογική σκέψη 12, οι εισαγωγείς δεν είχαν μάλλον επίγνωση της εικαζόμενης πρακτικής ντάμπινγκ και ζημίας πριν από την 7η Ιουλίου. Η λήψη στοιχείων πριν από την εν λόγω ημερομηνία δεν επαρκεί για την εξαγωγή συμπερασμάτων στο πλαίσιο μιας άσκησης καταγραφής. Δεδομένου ότι οι στατιστικές των εισαγωγών καταρτίζονται σε μηνιαία βάση, ως εκ τούτου, η Επιτροπή αποφάσισε να συγκρίνει τον μέσο όγκο των εισαγωγών από τις οικείες χώρες κατά την περίοδο από την 1η Ιουλίου 2015 έως τις 30 Ιουνίου 2016 με τα αντίστοιχα στοιχεία για την περίοδο από την 1η Αυγούστου 2016 έως τις 30 Νοεμβρίου 2016 (δηλαδή 4 μήνες μετά την έναρξη της διαδικασίας στις 7 Ιουλίου 2016).

               (14)

               Την εν λόγω περίοδο η Επιτροπή παρατήρησε σημαντική αύξηση της τάξεως του 14 % για τις οικείες χώρες κατά τη σύγκριση του συνολικού μέσου μηνιαίου όγκου εισαγωγών. Ωστόσο, η Επιτροπή επισήμανε, παράλληλα, σημαντικές διαφορές μεταξύ των επιμέρους εξαγωγικών επιδόσεων των πέντε χωρών, οι οποίες επισημαίνονται στις επιστολές που αναφέρονται στην αιτιολογική σκέψη 6.

               (15)

               Ειδικότερα, η αύξηση κατά 14 % του συνόλου των μηνιαίων μέσων όγκων των εισαγωγών από τις πέντε οικείες χώρες κατά την περίοδο που αναφέρεται στην αιτιολογική σκέψη 13 ήταν το συνδυαστικό αποτέλεσμα της σημαντικής αύξησης των εισαγωγών από τη Ρωσία (+ 73 %) και των εισαγωγών από τη Βραζιλία (+ 26 %), της μείωσης των εισαγωγών από άλλες δύο οικείες χώρες (Ουκρανία και Ιράν) και της διατήρησης της κατάστασης για τη Σερβία όσον αφορά τις εισαγωγές του υπό εξέταση προϊόντος.

               (16)

               Επομένως, η αύξηση του όγκου των εισαγωγών με ντάμπινγκ από τις πέντε οικείες χώρες μπορεί να αποδοθεί πλήρως στη σημαντική αύξηση του όγκου των εισαγωγών αποκλειστικά από τη Ρωσία και τη Βραζιλία. Υπό τις εξαιρετικές αυτές περιστάσεις, η Επιτροπή έκρινε ότι δεν υπήρχε λόγος να καταγραφούν οι εισαγωγές και για τις άλλες τρεις χώρες. Ακόμη κι εάν η Επιτροπή επρόκειτο να διεξαγάγει σωρευτική αξιολόγηση της ζημίας και από τις πέντε χώρες, σύμφωνα με το άρθρο 3 παράγραφος 4 του βασικού κανονισμού, στο πλαίσιο της κύριας έρευνας, η αναδρομική επιβολή δασμών για τις εισαγωγές από χώρες των οποίων οι εξαγωγές έχουν σταθεροποιηθεί ή ακόμη και μειωθεί μετά την έναρξη της υπόθεσης φαίνεται να είναι δυσανάλογη. Ως εκ τούτου, η Επιτροπή κατέληξε στο συμπέρασμα ότι ούτε η καταγραφή των εν λόγω εισαγωγών ήταν αναγκαία.

         3.3.   Άλλες περιστάσεις

               (17)

               Η καταγγέλλουσα, στην καταγγελία της 23ης Μαΐου 2016, είχε συμπεριλάβει εκ πρώτης όψεως αποδεικτικά στοιχεία σχετικά με την καθοδική τάση των τιμών των εισαγωγικών πωλήσεων για τις οικείες χώρες. Οι μέσες τιμές πώλησης στην Ένωση μειώθηκαν μεταξύ του 2011 και του 2015, με αποτέλεσμα να υποτιμολογηθούν οι μέσες τιμές πώλησης των ενωσιακών παραγωγών χάλυβα κατά τουλάχιστον 30 %. Εν γένει, και δεδομένης της έκτασης του εικαζόμενου στην καταγγελία περιθωρίου ντάμπινγκ, τα στοιχεία αποδεικνύουν επαρκώς, στο παρόν στάδιο, ότι οι εξαγωγείς από τις οικείες χώρες εφαρμόζουν πρακτικές ντάμπινγκ. Ωστόσο, στην αίτηση καταγραφής της 11ης Οκτωβρίου 2016, η καταγγέλλουσα δεν περιέλαβε επικαιροποιημένες πληροφορίες για τις τιμές των εισαγωγών μετά την έναρξη της παρούσας έρευνας.

               (18)

               Η Επιτροπή θεώρησε ότι η εξέλιξη των τιμών μετά την έναρξη της υπόθεσης αποτελεί άλλο ένα ουσιώδες στοιχείο για την αίτηση καταγραφής. Επομένως, η Επιτροπή ανέλυσε τις τιμές των εισαγωγών βάσει των αριθμητικών στοιχείων της Eurostat. Διαπίστωσε ότι οι τιμές των εισαγωγών από τις οικείες χώρες αυξήθηκαν ως ένα βαθμό μετά την έναρξη της παρούσας έρευνας.

               (19)

               Κατά την αξιολόγηση αυτής της ανοδικής τάσης των τιμών των εισαγωγών από τη Ρωσία και τη Βραζιλία, η Επιτροπή διαπίστωσε ότι το απόλυτο επίπεδο των τιμών αυτών παρέμεινε σε εξαιρετικά χαμηλό επίπεδο. Ειδικότερα, ήταν χαμηλότερο από το κόστος παραγωγής της ενωσιακής βιομηχανίας παραγωγής στο τέλος του 2015, όπως αυτό ορίστηκε από την Επιτροπή στην παράλληλη υπόθεση για τα πλατέα προϊόντα θερμής έλασης καταγωγής Κίνας (8). Υπό τις συνθήκες αυτές, η Επιτροπή κατέληξε στο συμπέρασμα ότι η καταγραφή των εισαγωγών από αυτές τις δύο χώρες είναι δικαιολογημένη.

         3.4.   Συμπέρασμα

               (20)

               Συνεπώς, η αύξηση του όγκου των εισαγωγών με ντάμπινγκ από τις πέντε οικείες χώρες μπορεί να αποδοθεί πλήρως στη σημαντική αύξηση του όγκου των εισαγωγών από τη Ρωσία και τη Βραζιλία. Λαμβανομένου υπόψη του χρόνου κατά τον οποίο πραγματοποιήθηκαν, αυτή η σημαντική αύξηση στο επίπεδο αυτών των εισαγωγών από τη Βραζιλία και τη Ρωσία είναι πιθανό να εξουδετερώσει σε μεγάλο βαθμό την επανορθωτική επίδραση που θα μπορούσαν να έχουν τυχόν οριστικοί δασμοί, εκτός εάν οι εν λόγω δασμοί επιβάλλονταν με αναδρομική ισχύ.

         4.   ΔΙΑΔΙΚΑΣΙΑ

               (21)

               Βάσει όλων των παραπάνω στοιχείων, η Επιτροπή κατέληξε στο συμπέρασμα ότι υπάρχουν επαρκή εκ πρώτης όψεως αποδεικτικά στοιχεία για να αιτιολογηθεί η υποχρέωση καταγραφής των εισαγωγών του υπό εξέταση προϊόντος από τη Ρωσία και τη Βραζιλία, σύμφωνα με το άρθρο 14 παράγραφος 5 του βασικού κανονισμού.

               (22)

               Όλα τα ενδιαφερόμενα μέρη καλούνται να γνωστοποιήσουν τις απόψεις τους γραπτώς και να υποβάλουν αποδεικτικά στοιχεία. Επιπλέον, η Επιτροπή μπορεί να δεχτεί σε ακρόαση τα ενδιαφερόμενα μέρη, εφόσον υποβάλουν αίτηση γραπτώς και αποδείξουν ότι υπάρχουν ιδιαίτεροι λόγοι για τους οποίους θα πρέπει να γίνουν δεκτά σε ακρόαση.

         5.   ΚΑΤΑΓΡΑΦΗ

               (23)

               Σύμφωνα με το άρθρο 14 παράγραφος 5 του βασικού κανονισμού, οι εισαγωγές του υπό εξέταση προϊόντος από τη Ρωσία και τη Βραζιλία θα πρέπει να υποβάλλονται σε καταγραφή με σκοπό να εξασφαλιστεί ότι, εάν από την έρευνα προκύψουν ευρήματα που οδηγούν στην επιβολή δασμών αντιντάμπινγκ, οι εν λόγω δασμοί είναι δυνατόν, αν πληρούνται οι αναγκαίοι όροι, να επιβληθούν αναδρομικά στις εισαγωγές από Ρωσία και Βραζιλία που καταγράφονται σύμφωνα με το άρθρο 10 παράγραφος 4 του βασικού κανονισμού.

               (24)

               Η καταγγέλλουσα εκτίμησε στην καταγγελία της ένα μέσο περιθώριο ντάμπινγκ της τάξεως του 20-40 % για τη Ρωσία και ένα μέσο περιθώριο ντάμπινγκ της τάξεως του 40-70 % για τη Βραζιλία. Επίσης, η καταγγέλλουσα εκτίμησε ένα μέσο περιθώριο πωλήσεων με υποτιμολόγηση της τάξης του 20-50 % τόσο για τη Ρωσία όσο και για τη Βραζιλία για το υπό εξέταση προϊόν. Το κατ' εκτίμηση ύψος της πιθανής μελλοντικής οφειλής ορίζεται για τη Ρωσία και τη Βραζιλία στο επίπεδο του μέσου περιθωρίου ντάμπινγκ που εκτιμάται με βάση την καταγγελία, δηλαδή στο 20-50 % κατ' αξία της αξίας εισαγωγής CIF του υπό εξέταση προϊόντος.

         6.   ΕΠΕΞΕΡΓΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ

               (25)

               Η επεξεργασία των δεδομένων προσωπικού χαρακτήρα που συλλέγονται στο πλαίσιο της παρούσας καταγραφής θα γίνει σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (9),

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Οι τελωνειακές αρχές καλούνται, σύμφωνα με το άρθρο 14 παράγραφος 5 του κανονισμού (ΕΕ) 2016/1036, να λάβουν τα κατάλληλα μέτρα για την καταγραφή των εισαγωγών στην Ένωση ορισμένων πλατέων προϊόντων έλασης από σίδηρο, μη κραματοποιημένο χάλυβα ή άλλο κραματοποιημένο χάλυβα, έστω και περιελιγμένων (συμπεριλαμβανομένων προϊόντων κομμένων κατά μήκος και «στενών φύλλων»), που έχουν υποβληθεί απλώς σε θερμή έλαση, μη επιστρωμένων με άλλο μέταλλο, ούτε επικαλυμμένων ή επενδυμένων, καταγωγής Βραζιλίας και Ρωσίας.
   Το υπό εξέταση προϊόν δεν περιλαμβάνει:

               —

               προϊόντα ανοξείδωτου χάλυβα ή προϊόντα έλασης με προσανατολισμένους κόκκους από πυριτιούχο χάλυβα για ηλεκτρικές εφαρμογές,

               —

               προϊόντα, μη περιελιγμένα, χωρίς ανάγλυφα σχέδια, με πάχος μεγαλύτερο από 10 mm και με πλάτος 600 mm ή παραπάνω,

               —

               και προϊόντα, μη περιελιγμένα, χωρίς ανάγλυφα σχέδια, πάχους από 4,75 mm έως και 10 mm και πλάτους 2 050 mm ή παραπάνω.

         2.   Το υπό εξέταση προϊόν υπάγεται επί του παρόντος στους κωδικούς ΣΟ 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 14 00, 7211 13 00, 7211 19 00, ex 7225 19 10, 7225 30 10, 7225 30 30, 7225 30 90, ex 7225 40 12, ex 7225 40 15, ex 7225 40 60, 7225 40 90, ex 7226 19 10, ex 7226 20 00, 7226 91 20, 7226 91 91 και 7226 91 99 (κωδικοί TARIC: 7225191090, 7225401295, 7225401595, 7225406090, 7226191090, 7226200095).
   3.   Η καταγραφή λήγει εννέα μήνες μετά την ημερομηνία έναρξης ισχύος του παρόντος κανονισμού.
   4.   Όλα τα ενδιαφερόμενα μέρη καλούνται να γνωστοποιήσουν γραπτώς τις απόψεις τους, να παράσχουν σχετικά αποδεικτικά στοιχεία ή να ζητήσουν ακρόαση εντός 20 ημερών από την ημερομηνία δημοσίευσης του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Ιανουαρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 176 της 30.6.2016, σ. 21.

      (2)  Ανακοίνωση για την έναρξη διαδικασίας αντιντάμπινγκ σχετικά με τις εισαγωγές ορισμένων πλατέων προϊόντων θερμής έλασης από σίδηρο, μη κραματοποιημένο ή άλλο κραματοποιημένο χάλυβα καταγωγής Βραζιλίας, Ιράν, Ρωσίας, Σερβίας και Ουκρανίας (ΕΕ C 246 της 7.7.2016, σ. 7).

      (3)  Επιστολή της 9ης Νοεμβρίου 2016 από την εταιρεία Mobarakeh Steel Company.

      (4)  Επιστολή της 10ης Νοεμβρίου 2016 από τις εταιρείες MMK Group και Severstal Group.

      (5)  Επιστολή της 28ης Οκτωβρίου 2016 από την εταιρεία Zelezara Smederevo d.o.o.

      (6)  Επιστολή της 5ης Δεκεμβρίου 2016 από την εταιρεία Metinvest Group.

      (7)  Τμήμα 3 της ανακοίνωσης για την έναρξη διαδικασίας (βλέπε υποσημείωση 2).

      (8)  Εκτελεστικός κανονισμός (ΕΕ) 2016/1778 της Επιτροπής, της 6ης Οκτωβρίου 2016, για την επιβολή προσωρινού δασμού αντιντάμπινγκ στις εισαγωγές ορισμένων πλατέων προϊόντων θερμής έλασης από σίδηρο, μη κραματοποιημένο χάλυβα ή άλλο κραματοποιημένο χάλυβα καταγωγής Λαϊκής Δημοκρατίας της Κίνας (ΕΕ L 272 της 7.10.2016, σ. 33) (πίνακας στην αιτιολογική σκέψη 104).

      (9)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).


title: Εκτελεστικός κανονισμός (ΕΕ) αριθ. 959/2012 της Επιτροπής, της 17ης Οκτωβρίου 2012 , σχετικά με την έκδοση πιστοποιητικών εισαγωγής σκόρδου για την υποπερίοδο από την 1η Δεκεμβρίου 2012 έως την 28η Φεβρουαρίου 2013

text:
               18.10.2012

               EL

               Επίσημη Εφημερίδα της Ευρωπαϊκής Ένωσης

               L 287/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 959/2012 ΤΗΣ ΕΠΙΤΡΟΠΉΣ
   της 17ης Οκτωβρίου 2012
   σχετικά με την έκδοση πιστοποιητικών εισαγωγής σκόρδου για την υποπερίοδο από την 1η Δεκεμβρίου 2012 έως την 28η Φεβρουαρίου 2013
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 341/2007 της Επιτροπής (3) αφορά το άνοιγμα και τον τρόπο διαχείρισης δασμολογικών ποσοστώσεων και καθιερώνει σύστημα πιστοποιητικών εισαγωγής και πιστοποιητικών καταγωγής για τα σκόρδα και ορισμένα άλλα γεωργικά προϊόντα που εισάγονται από τρίτες χώρες.

               (2)

               Οι ποσότητες για τις οποίες υποβλήθηκαν αιτήσεις πιστοποιητικών «A» από παραδοσιακούς εισαγωγείς και από νέους εισαγωγείς κατά τη διάρκεια των πρώτων επτά ημερών του μήνα Οκτωβρίου 2012, δυνάμει του άρθρου 10 παράγραφος 1 του κανονισμού (ΕΚ) αριθ. 341/2007, υπερβαίνουν τις διαθέσιμες ποσότητες για τα προϊόντα καταγωγής Κίνας, Αργεντινής και όλων των τρίτων χωρών εκτός από την Κίνα και την Αργεντινή.

               (3)

               Πρέπει, συνεπώς, να καθοριστεί, σύμφωνα με το άρθρο 7 παράγραφος 2 του κανονισμού (ΕΚ) αριθ. 1301/2006, σε ποιον βαθμό μπορούν να ικανοποιηθούν οι αιτήσεις πιστοποιητικών «A» που διαβιβάστηκαν στην Επιτροπή το αργότερο έως τη δέκατη τέταρτη ημέρα του μήνα Οκτωβρίου 2012, κατ’ εφαρμογή του άρθρου 12 του κανονισμού (ΕΚ) αριθ. 341/2007.

               (4)

               Για να εξασφαλιστεί η αποτελεσματική διαχείριση της διαδικασίας έκδοσης πιστοποιητικών εισαγωγής, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αιτήσεις πιστοποιητικών εισαγωγής «A» που υποβλήθηκαν δυνάμει του άρθρου 10 παράγραφος 1 του κανονισμού (ΕΚ) αριθ. 341/2007 κατά τη διάρκεια των εφτά πρώτων ημερών του μήνα Οκτωβρίου 2012 και διαβιβάστηκαν στην Επιτροπή το αργότερο έως τη δέκατη τέταρτη ημέρα του μήνα Οκτωβρίου 2012 ικανοποιούνται με βάση τα ποσοστά των αιτούμενων ποσοτήτων που αναφέρονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Οκτωβρίου 2012.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 90 της 30.3.2007, σ. 12.

      ΠΑΡΑΡΤΗΜΑ

                  Καταγωγή

                  Αύξων αριθμός

                  Συντελεστής κατανομής

                  Αργεντινή

                              —

                              Παραδοσιακοί εισαγωγείς

                  09.4104

                  92,505965 %

                              —

                              Νέοι εισαγωγείς

                  09.4099

                  1,338084 %

                  Κίνα

                              —

                              Παραδοσιακοί εισαγωγείς

                  09.4105

                  42,208055 %

                              —

                              Νέοι εισαγωγείς

                  09.4100

                  0,385076 %

                  Άλλες τρίτες χώρες

                              —

                              Παραδοσιακοί εισαγωγείς

                  09.4106

                  100 %

                              —

                              Νέοι εισαγωγείς

                  09.4102

                  3,949315 %


title: Εκτελεστικός κανονισμός (ΕΕ) 2015/2068 της Επιτροπής, της 17ης Νοεμβρίου 2015, για τον καθορισμό, σύμφωνα με τον κανονισμό (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου, του μορφοτύπου των επισημάνσεων των προϊόντων και του εξοπλισμού που περιέχουν φθοριούχα αέρια του θερμοκηπίου (Κείμενο που παρουσιάζει ενδιαφέρον για τον ΕΟΧ)

text:
               18.11.2015

               EL

               Επίσημη Εφημερίδα της Ευρωπαϊκής Ένωσης

               L 301/39

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2068 ΤΗΣ ΕΠΙΤΡΟΠΉΣ
   της 17ης Νοεμβρίου 2015
   για τον καθορισμό, σύμφωνα με τον κανονισμό (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου, του μορφοτύπου των επισημάνσεων των προϊόντων και του εξοπλισμού που περιέχουν φθοριούχα αέρια του θερμοκηπίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τα φθοριούχα αέρια του θερμοκηπίου και για την κατάργηση του κανονισμού (ΕΚ) αριθ. 842/2006 (1), και ιδίως το άρθρο 12 παράγραφος 14,
   Εκτιμώντας τα ακόλουθα:

               (1)

               Το άρθρο 12 του κανονισμού (ΕΕ) αριθ. 517/2014 περιλαμβάνει ορισμένες απαιτήσεις όσον αφορά την επισήμανση προϊόντων και ειδών εξοπλισμού που περιέχουν ή των οποίων η λειτουργία βασίζεται σε φθοριούχα αέρια του θερμοκηπίου, όπως προβλέπεται στον κανονισμό (ΕΚ) αριθ. 1494/2007 της Επιτροπής (2), και προσθέτει απαιτήσεις επισήμανσης για αφρώδη υλικά και για φθοριούχα αέρια του θερμοκηπίου που διατίθενται στην αγορά για συγκεκριμένες χρήσεις.

               (2)

               Για λόγους σαφήνειας, είναι σκόπιμο να καθοριστεί η ακριβής διατύπωση των πληροφοριών που πρέπει να αναφέρονται στις επισημάνσεις που αναφέρονται στο άρθρο 12 παράγραφος 1 του κανονισμού (ΕΕ) αριθ. 517/2014 και να θεσπιστούν απαιτήσεις για να εξασφαλιστεί η ορατότητα και αναγνωσιμότητα της επισήμανσης όσον αφορά την παρουσίαση και την τοποθέτησή της.

               (3)

               Για να εξασφαλιστεί ότι χρησιμοποιείται ενιαίο σήμα για προϊόντα που περιέχουν φθοριούχα αέρια του θερμοκηπίου που εμπίπτουν επίσης στο πεδίο εφαρμογής του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (3), ειδικότερα για την επισήμανση των εμπορευματοκιβωτίων, καθώς και των κυλίνδρων, τυμπάνων και των οδικών και σιδηροδρομικών βυτιοφόρων οχημάτων, οι πληροφορίες της επισήμανσης που προβλέπεται στον κανονισμό (ΕΕ) αριθ. 517/2014 θα πρέπει να αναφέρονται στο τμήμα για τις συμπληρωματικές πληροφορίες στην επισήμανση.

               (4)

               Επομένως, είναι σκόπιμη η κατάργηση του κανονισμού (ΕΚ) αριθ. 1494/2007.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 24 του κανονισμού (ΕΕ) αριθ. 517/2014,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Ο παρών κανονισμός καθορίζει τον μορφότυπο των επισημάνσεων που πρέπει να ισχύουν για τα είδη προϊόντων και εξοπλισμού που αναφέρονται στο άρθρο 12 παράγραφοι 1, 2 και 5 του κανονισμού (ΕΕ) αριθ. 517/2014, καθώς και για τα φθοριούχα αέρια του θερμοκηπίου που αναφέρονται στο άρθρο 12 παράγραφοι 6 έως 12 του εν λόγω κανονισμού.
   Άρθρο 2
   Μορφότυπος της επισήμανσης
   1.   Οι πληροφορίες που περιλαμβάνονται στην επισήμανση πρέπει να αναγράφονται ευκρινώς επάνω σε αυτήν, σε διαστάσεις και με κενά διαστήματα που να τις καθιστούν ευανάγνωστες. Εφόσον οι πληροφορίες που απαιτούνται με βάση τον παρόντα κανονισμό προστίθενται σε επισήμανση που έχει ήδη τοποθετηθεί στο σχετικό προϊόν ή στον σχετικό εξοπλισμό, το μέγεθος της γραμματοσειράς δεν πρέπει να είναι μικρότερο από το ελάχιστο μέγεθος άλλων πληροφοριών που περιέχονται στην εν λόγω επισήμανση ή σε ήδη υπάρχουσες ενδεικτικές πινακίδες ή σε άλλες ενημερωτικές επισημάνσεις του προϊόντος.
   2.   Ολόκληρη η επισήμανση και το περιεχόμενό της πρέπει να σχεδιάζονται έτσι ώστε να εξασφαλίζεται ότι παραμένουν στο προϊόν ή στον εξοπλισμό και είναι αναγνώσιμα υπό κανονικές συνθήκες λειτουργίας καθ' όλο το χρονικό διάστημα που το προϊόν ή ο εξοπλισμός περιλαμβάνει φθοριούχα αέρια του θερμοκηπίου.
   3.   Τα προϊόντα και ο εξοπλισμός που αναφέρονται στο άρθρο 12 παράγραφος 1 του κανονισμού (ΕΕ) αριθ. 517/2014 πρέπει να φέρουν σήμα που περιέχει πληροφορίες σύμφωνα με το άρθρο 12 παράγραφος 3 του κανονισμού (ΕΕ) αριθ. 517/2014 και περιλαμβάνει το κείμενο «Περιέχει φθοριούχα αέρια του θερμοκηπίου».
   4.   Το βάρος των φθοριούχων αερίων του θερμοκηπίου πρέπει να εκφράζεται σε χιλιόγραμμα και το ισοδύναμο CO2 σε τόνους.
   5.   Όταν ένας εξοπλισμός περιέχει ήδη ή η λειτουργία του εξαρτάται από φθοριούχα αέρια του θερμοκηπίου τα οποία επιτρέπεται να προστίθενται εκτός της μονάδας παραγωγής και η προκύπτουσα συνολική ποσότητα δεν καθορίζεται από τον κατασκευαστή, η επισήμανση πρέπει να αναφέρει την ποσότητα που περιλαμβάνεται στη μονάδα παραγωγής ή την ποσότητα για την οποία η μονάδα έχει σχεδιαστεί και να προβλέπεται χώρος στην επισήμανση για την αναγραφή της ποσότητας που προστίθεται εκτός της μονάδας παραγωγής, καθώς και της προκύπτουσας συνολικής ποσότητας φθοριούχων αερίων του θερμοκηπίου.
   6.   Όταν ένα προϊόν που περιέχει φθοριούχα αέρια του θερμοκηπίου ή προαναμεμειγμένες πολυόλες πρέπει επίσης να επισημανθεί σύμφωνα με τον κανονισμό (ΕΚ) αριθ. 1272/2008, τα στοιχεία που αναφέρονται στο άρθρο 12 παράγραφοι 3 και 5 έως 12 του κανονισμού (ΕΕ) αριθ. 517/2014 πρέπει να αναγράφονται στο τμήμα για τις συμπληρωματικές πληροφορίες που προβλέπεται στην επισήμανση, όπως αναφέρεται στο άρθρο 25 του κανονισμού (ΕΚ) αριθ. 1272/2008.
   7.   Όταν τα φθοριούχα αέρια του θερμοκηπίου προορίζονται για ορισμένες χρήσεις σύμφωνα με το άρθρο 12 παράγραφοι 6 έως 12 του κανονισμού (ΕΕ) αριθ. 517/2014, πρέπει να περιλαμβάνονται στην επισήμανση οι ακόλουθες ενδείξεις:
   α)   «Ποιοτική αποκατάσταση 100 %» ή «Ανακύκλωση 100 %»: για φθοριούχα αέρια του θερμοκηπίου που έχουν αποκατασταθεί ποιοτικά ή έχουν ανακυκλωθεί και δεν περιέχουν αμεταχείριστα φθοριούχα αέρια του θερμοκηπίου. Η διεύθυνση της εγκατάστασης ποιοτικής αποκατάστασης ή ανακύκλωσης πρέπει να περιλαμβάνει τη διεύθυνση στην Ένωση.
   β)   «Εισάγεται μόνο για καταστροφή»: για ποσότητες φθοριούχων αερίων του θερμοκηπίου που εισάγονται για καταστροφή.
   γ)   «Για άμεση χύδην εξαγωγή εκτός ΕΕ μόνο»: για ποσότητες φθοριούχων αερίων του θερμοκηπίου που παρέχονται από παραγωγό ή εισαγωγέα σε επιχειρήσεις για άμεση χύδην εξαγωγή εκτός της Ένωσης.
   δ)   «Μόνο για χρήση σε στρατιωτικό εξοπλισμό»: για ποσότητες φθοριούχων αερίων του θερμοκηπίου που πρόκειται να χρησιμοποιηθούν σε στρατιωτικό εξοπλισμό.
   ε)   «Για διαβρωτική χάραξη/καθαρισμό στη βιομηχανία ημιαγωγών μόνο»: για ποσότητες φθοριούχων αερίων του θερμοκηπίου που πρόκειται να χρησιμοποιηθούν για σκοπούς διαβρωτικής χάραξης και καθαρισμού στη βιομηχανία ημιαγωγών.
   στ)   «Για χρήση ως πρώτη ύλη μόνο»: για ποσότητες φθοριούχων αερίων του θερμοκηπίου που χρησιμεύουν ως πρώτη ύλη.
   ζ)   «Για την παραγωγή δοσιμετρικών συσκευών εισπνοής μόνο»: για ποσότητες φθοριούχων αερίων του θερμοκηπίου που προορίζονται για τη χορήγηση φαρμακευτικών ουσιών με δοσιμετρικές συσκευές εισπνοής (Metered-Dose Inhalers — MDI).
   8.   Ο εξοπλισμός ψύξης και κλιματισμού, καθώς και οι αντλίες θερμότητας, που φέρουν μόνωση από αφρώδη υλικά διογκωμένα με φθοριούχα αέρια του θερμοκηπίου πρέπει να φέρουν επισήμανση που περιέχει το ακόλουθο κείμενο: «Αφρός διογκωμένος με φθοριούχα αέρια του θερμοκηπίου».
   9.   Η επισήμανση πρέπει να τοποθετείται σύμφωνα με το άρθρο 12 παράγραφος 4 του κανονισμού (ΕΕ) αριθ. 517/2014 και, στο μέτρο του δυνατού, δίπλα σε ήδη υπάρχουσες ενδεικτικές πινακίδες ή ενημερωτικές επισημάνσεις του προϊόντος ή του εξοπλισμού που περιέχει το φθοριούχο αέριο του θερμοκηπίου.
   Άρθρο 3
   Κατάργηση
   Ο κανονισμός (ΕΚ) αριθ. 1494/2007 καταργείται. Το άρθρο 2 παράγραφος 1 στοιχείο γ) του κανονισμού (ΕΚ) αριθ. 1494/2007 εξακολουθεί να εφαρμόζεται έως την 1η Ιανουαρίου 2017· ωστόσο, για να συμμορφώνονται με τη διάταξη αυτή πριν από την 1η Ιανουαρίου 2017, οι επιχειρήσεις μπορούν ήδη να εφαρμόζουν το άρθρο 12 παράγραφος 3 σημείο γ) του κανονισμού (ΕΕ) αριθ. 517/2014.
   Οι παραπομπές στον κανονισμό (ΕΚ) αριθ. 1494/2007 νοούνται ως παραπομπές στον παρόντα κανονισμό σύμφωνα με τον πίνακα αντιστοιχίας που περιέχεται στο παράρτημα.
   Άρθρο 4
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Νοεμβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 150 της 20.5.2014, σ. 195.

      (2)  Κανονισμός (ΕΚ) αριθ. 1494/2007 της Επιτροπής, της 17ης Δεκεμβρίου 2007, για τη θέσπιση, κατ' εφαρμογή του κανονισμού (ΕΚ) αριθ. 842/2006 του Ευρωπαϊκού Κοινοβουλίου και του Συμβουλίου, της μορφής της επισήμανσης και των πρόσθετων απαιτήσεων επισήμανσης όσον αφορά τα προϊόντα και τον εξοπλισμό που περιέχουν ορισμένα φθοριούχα αέρια θερμοκηπίου (ΕΕ L 332 της 18.12.2007, σ. 25).

      (3)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).

      ΠΑΡΑΡΤΗΜΑ

         Πίνακας αντιστοιχίας

                  Κανονισμός (ΕΚ) αριθ. 1494/2007

                  Παρών κανονισμός

                  Άρθρο 1

                  Άρθρο 1

                  Άρθρο 2 παράγραφος 1

                  Άρθρο 2 παράγραφοι 3 και 4

                  Άρθρο 2 παράγραφος 2

                  Άρθρο 2 παράγραφος 8

                  Άρθρο 2 παράγραφος 3

                  Άρθρο 2 παράγραφος 5

                  Άρθρο 2 παράγραφος 4

                  —

                  Άρθρο 3 παράγραφος 1

                  —

                  Άρθρο 3 παράγραφος 2

                  Άρθρο 2 παράγραφος 1

                  Άρθρο 3 παράγραφος 3

                  Άρθρο 2 παράγραφος 2

                  Άρθρο 4 παράγραφος 1

                  Άρθρο 2 παράγραφος 9

                  Άρθρο 4 παράγραφος 2

                  —

                  Άρθρο 5

                  Άρθρο 4


title: Εκτελεστικός κανονισμός (ΕΕ) 2015/22 της Επιτροπής, της 5ης Ιανουαρίου 2015 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               8.1.2015

               EL

               Επίσημη Εφημερίδα της Ευρωπαϊκής Ένωσης

               L 4/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/22 ΤΗΣ ΕΠΙΤΡΟΠΉΣ
   της 5ης Ιανουαρίου 2015
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογή των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

               (4)

               Είναι σκόπιμο να μπορούν, για ορισμένο χρονικό διάστημα, οι δεσμευτικές δασμολογικές πληροφορίες οι οποίες εκδίδονται για τα εμπορεύματα που αφορά ο παρών κανονισμός και οι οποίες δεν είναι σύμφωνες με τον παρόντα κανονισμό να συνεχίσουν να αποτελούν αντικείμενο επίκλησης από τον κάτοχό τους, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν συμμορφώνονται με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Ιανουαρίου 2015.

            Για την Επιτροπή,

            εξ ονόματος του Προέδρου,

         Heinz ZOUREK

            Γενικός Διευθυντής Φορολογίας και Τελωνειακής Ένωσης

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (κωδικός ΣΟ)

                  Αιτιολογία

                  (1)

                  (2)

                  (3)

                  Μεταχειρισμένο αυτοκίνητο τύπου SUV με μετάδοση της κίνησης και στους τέσσερις τροχούς, πετρελαιοκινητήρα κυλινδρισμού 2 000 cm3, χειροκίνητο κιβώτιο πέντε ταχυτήτων και ταχύτητα οπισθοπορείας. Το συνολικό του μεικτό βάρος είναι περίπου 2 330 kg· η συνολική ικανότητα φορτίου είναι περίπου 700 kg.
                  Διαθέτει ενιαίο χώρο μεταφοράς προσώπων και εμπορευμάτων. Ο θάλαμος διαθέτει μία σειρά δύο καθισμάτων (συμπεριλαμβανομένου του καθίσματος του οδηγού) και πέντε θύρες με παράθυρα (η οπίσθια θύρα είναι ταλαντευόμενη προς τα έξω). Το δάπεδο του χώρου φόρτωσης καλύπτεται με μοκέτα· ολόκληρο το εσωτερικό του οχήματος είναι επενδεδυμένο με ταπετσαρία στα πλευρικά τοιχώματα και την οροφή. Είναι εξοπλισμένο με μηχανισμό ανύψωσης και καθόδου τόσο των εμπρόσθιων όσο και των οπίσθιων παραθύρων.
                  Το όχημα είναι προσαρμοσμένο για τη μεταφορά εμπορευμάτων με την αφαίρεση της δεύτερης σειράς καθισμάτων, την κάλυψη των σημείων στήριξης για τη στερέωση των οπίσθιων καθισμάτων και των ζωνών ασφαλείας και τον διαχωρισμό του θαλάμου οδήγησης με δικτυωτό πλέγμα. Τα σημεία στήριξης για τη στερέωση των οπίσθιων καθισμάτων και των ζωνών ασφαλείας δεν έχουν αφαιρεθεί ούτε οριστικά αχρηστευθεί.

                  8703 32 90

                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 8703, 8703 32 και 8703 32 90.
                  Η κατάταξη στην κλάση 8704 ως όχημα για τη μεταφορά εμπορευμάτων αποκλείεται, δεδομένου ότι τα αντικειμενικά χαρακτηριστικά και η γενική όψη του οχήματος αντιστοιχούν σε εκείνα οχήματος που είναι κατασκευασμένο κυρίως για τη μεταφορά προσώπων (παρουσία πέντε παραθύρων, ταπετσαρίας στα πλευρικά τοιχώματα και την οροφή, μοκέτας). Οι τροποποιήσεις που έγιναν με σκοπό τη μεταφορά εμπορευμάτων (αφαίρεση των οπίσθιων καθισμάτων, εγκατάσταση δικτυωτού πλέγματος) είναι εύκολα αναστρέψιμες.
                  Το όχημα πρέπει επομένως να καταταγεί στον κωδικό ΣΟ 8703 32 90 ως μεταχειρισμένο αυτοκίνητο όχημα που είναι κατασκευασμένο κυρίως για τη μεταφορά προσώπων.


title: Εκτελεστικός κανονισμός (ΕΕ) 2015/23 της Επιτροπής, της 5ης Ιανουαρίου 2015 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               8.1.2015

               EL

               Επίσημη Εφημερίδα της Ευρωπαϊκής Ένωσης

               L 4/15

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/23 ΤΗΣ ΕΠΙΤΡΟΠΉΣ
   της 5ης Ιανουαρίου 2015
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογή των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού θα πρέπει να υπαχθούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

               (4)

               Είναι σκόπιμο να μπορούν, για ορισμένο χρονικό διάστημα, οι δεσμευτικές δασμολογικές πληροφορίες οι οποίες εκδίδονται για τα εμπορεύματα που αφορά ο παρών κανονισμός και οι οποίες δεν είναι σύμφωνες με τον παρόντα κανονισμό να συνεχίσουν να αποτελούν αντικείμενο επίκλησης από τον κάτοχό τους, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92 (2). Η διάρκεια της εν λόγω προθεσμίας πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Ιανουαρίου 2015.

            Για την Επιτροπή,

            εξ ονόματος του Προέδρου,

         Heinz ZOUREK

            Γενικός Διευθυντής Φορολογίας και Τελωνειακής Ένωσης

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Είδος σχήματος «T» από χάλυβα. Η εξωτερική διάμετρος των πλευρικών άκρων είναι 23 mm και η μέγιστη διάμετρος του κεντρικού τμήματος του είδους είναι 40 mm. Τα πλευρικά άκρα του είναι λοξοτομημένα, κατάλληλα για συγκόλληση άκρο με άκρο, και το τρίτο άκρο του φέρει εσωτερικό σπείρωμα.
                  Τα πλευρικά άκρα πρόκειται να συγκολληθούν στο ενδιάμεσο των πλακών του θερμαντικού σώματος. Το τρίτο άκρο χρησιμοποιείται για την εγκατάσταση είτε βαλβίδας εξαερισμού είτε ρυθμιστικής βαλβίδας, ή για τη σύνδεση του θερμαντικού σώματος με σωλήνα που το συνδέει, για παράδειγμα, με λέβητα.
                  Βλέπε την εικόνα (1).

                  7307 93 19

                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, τη σημείωση 2 στοιχείο α) του τμήματος XV και από το κείμενο των κωδικών ΣΟ 7307, 7307 93 και 7307 93 19.
                  Το είδος έχει τα αντικειμενικά χαρακτηριστικά εξαρτημάτων σωληνώσεων που κατατάσσονται στην κλάση 7307. Τα αντικείμενα της κλάσης 7307 είναι, σύμφωνα με τη σημείωση 2 στοιχείο α) του τμήματος XV, μέρη γενικής χρήσης. Δεδομένου ότι οι σχετικές με τα μέρη παραπομπές, μεταξύ άλλων στο κεφάλαιο 73, δεν περιλαμβάνουν παραπομπές σε μέρη γενικής χρήσης όπως ορίζονται στη σημείωση αυτή, η κατάταξη του είδους στην κλάση 7322 ως μέρος θερμαντικών σωμάτων για συστήματα κεντρικής θέρμανσης αποκλείεται [βλέπε επίσης τις Επεξηγηματικές Σημειώσεις του Εναρμονισμένου Συστήματος για την κλάση 7322, σημείο (2) (α)].
                  Το είδος πρέπει επομένως να καταταχθεί στον κωδικό ΣΟ 7307 93 19 ως άλλο εξάρτημα σωληνώσεων από χάλυβα για συγκόλληση άκρο με άκρο του οποίου η μεγαλύτερη εξωτερική διάμετρος δεν υπερβαίνει τα 609,6 mm.

         (1)  Η εικόνα έχει αποκλειστικά ενημερωτικό σκοπό.


title: Εκτελεστικός κανονισμός (ΕΕ) αριθ. 1115/2012 της Επιτροπής, της 28ης Νοεμβρίου 2012 , περί προσωρινής αναστολής των εισαγωγικών δασμών σε ορισμένα σιτηρά για την περίοδο εμπορίας 2012/2013

text:
               29.11.2012

               EL

               Επίσημη Εφημερίδα της Ευρωπαϊκής Ένωσης

               L 329/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1115/2012 ΤΗΣ ΕΠΙΤΡΟΠΉΣ
   της 28ης Νοεμβρίου 2012
   περί προσωρινής αναστολής των εισαγωγικών δασμών σε ορισμένα σιτηρά για την περίοδο εμπορίας 2012/2013
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 187, σε συνδυασμό με το άρθρο 4,
   Εκτιμώντας τα ακόλουθα:

               (1)

               Για τον καλύτερο εφοδιασμό της ενωσιακής αγοράς με σιτηρά κατά τους πρώτους μήνες της περιόδου 2012/2013 ανεστάλησαν, βάσει του εκτελεστικού κανονισμού (ΕΕ) αριθ. 569/2012 της Επιτροπής (2) έως τις 31 Δεκεμβρίου 2012, οι δασμοί για τη δασμολογική ποσόστωση εισαγωγής μαλακού σίτου χαμηλής και μεσαίας ποιότητας που ανοίχτηκε με τον κανονισμό (ΕΚ) αριθ. 1067/2008 της Επιτροπής (3).

               (2)

               Οι προοπτικές εξέλιξης της αγοράς των σιτηρών στην Ευρωπαϊκή Ένωση για το τέλος της περιόδου 2012/2013 δείχνουν ότι οι τιμές θα παραμείνουν σταθερές, λόγω του χαμηλού επιπέδου των αποθεμάτων και της σημερινής κατάστασης των εκτιμήσεων της Επιτροπής όσον αφορά τις ποσότητες που θα είναι πράγματι διαθέσιμες για τη συγκομιδή 2012. Για να διευκολυνθεί η διατήρηση των ροών εισαγωγών που είναι χρήσιμες για την ισορροπία της αγοράς στην Ένωση, κρίνεται σκόπιμο να εξασφαλιστεί η συνέχιση της πολιτικής της εισαγωγής των σιτηρών μέσω της διατήρησης της προσωρινής αναστολής των δασμών έως τις 30 Ιουνίου 2013 κατά την εισαγωγή για την περίοδο εμπορίας 2012/2013, όσον αφορά τη δασμολογική ποσόστωση εισαγωγής που διέπεται σήμερα από το εν λόγω μέτρο. Για τους ίδιους λόγους, κρίνεται σκόπιμο επίσης να επεκταθεί το μέτρο στη δασμολογική ποσόστωση εισαγωγής κριθαριού για ζωοτροφές που ανοίχτηκε με τον κανονισμό (ΕΚ) αριθ. 2305/2003 της Επιτροπής (4).

               (3)

               Είναι σκόπιμο, εξάλλου, να μη ζημιωθούν οι επιχειρηματίες όταν βρίσκεται ήδη σε εξέλιξη η διακίνηση των σιτηρών προκειμένου να εισαχθούν στην Ένωση. Στο πλαίσιο αυτό, θα πρέπει να ληφθούν υπόψη οι προθεσμίες μεταφοράς και να επιτραπεί στους επιχειρηματίες να θέτουν σε ελεύθερη κυκλοφορία τα σιτηρά υπό το καθεστώς αναστολής των δασμών που προβλέπεται στον παρόντα κανονισμό, για όλα τα προϊόντα των οποίων η μεταφορά με άμεσο προορισμό την Ένωση άρχισε το αργότερο στις 30 Ιουνίου 2013. Θα πρέπει επίσης να προβλεφθεί το είδος των δικαιολογητικών με τα οποία θα αποδεικνύεται η μεταφορά με άμεσο προορισμό την Ένωση και η ημερομηνία έναρξης της μεταφοράς.

               (4)

               Για να εξασφαλιστεί η αποτελεσματική διαχείριση της διαδικασίας έκδοσης των πιστοποιητικών εισαγωγής από την 1η Ιανουαρίου 2013, ο παρών κανονισμός πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Η επιβολή εισαγωγικών δασμών για τον μαλακό σίτο που υπάγεται στον κωδικό ΣΟ 1001 99 00, άλλης ποιότητας πλην της υψηλής ποιότητας όπως ορίζεται στο παράρτημα II του κανονισμού (ΕΕ) αριθ. 642/2010 της Επιτροπής (5), και το κριθάρι που υπάγεται στον κωδικό ΣΟ 1003 αναστέλλεται, όσον αφορά την περίοδο 2012/2013, για όλες τις εισαγωγές οι οποίες πραγματοποιούνται στο πλαίσιο των δασμολογικών ποσοστώσεων με μειωμένο δασμό που ανοίχτηκαν με τους κανονισμούς (ΕΚ) αριθ. 1067/2008 και (ΕΚ) αριθ. 2305/2003.
   2.   Όταν η μεταφορά των σιτηρών που αναφέρονται στην παράγραφο 1 πραγματοποιείται με άμεσο προορισμό την Ένωση και έχει αρχίσει το αργότερο στις 30 Ιουνίου 2013, εξακολουθεί να εφαρμόζεται η αναστολή των δασμών δυνάμει του παρόντος κανονισμού για τη θέση σε ελεύθερη κυκλοφορία των σχετικών προϊόντων.
   Η απόδειξη της μεταφοράς με άμεσο προορισμό την Ένωση και της ημερομηνίας έναρξής της παρέχεται, προς ικανοποίηση των αρμοδίων αρχών, με βάση το πρωτότυπο του εγγράφου μεταφοράς.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2013 μέχρι τις 30 Ιουνίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 169 της 29.6.2012, σ. 41.

      (3)  ΕΕ L 290 της 31.10.2008, σ. 3.

      (4)  ΕΕ L 342 της 30.12.2003, σ. 7.

      (5)  ΕΕ L 187 της 21.7.2010, σ. 5.


title: Εκτελεστικός κανονισμός (ΕΕ) αριθ. 29/2014 της Επιτροπής, της 19ης Δεκεμβρίου 2013 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [West Country Beef (ΠΓΕ)]

text:
               15.1.2014

               EL

               Επίσημη Εφημερίδα της Ευρωπαϊκής Ένωσης

               L 10/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 29/2014 ΤΗΣ ΕΠΙΤΡΟΠΉΣ
   της 19ης Δεκεμβρίου 2013
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [West Country Beef (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που κατέθεσε το Ηνωμένο Βασίλειο για την καταχώριση της ονομασίας «West Country Beef» δημοσιεύτηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η ονομασία αυτή πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Δεκεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 231 της 9.8.2013, σ. 14.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα Ι της Συνθήκης:

         Κλάση 1.1   Νωπά κρέατα (και βρώσιμα παραπροϊόντα σφαγείων)

      ΗΝΩΜΕΝΟ ΒΑΣΙΛΕΙΟ
      West Country Beef (ΠΓΕ)